Document ID: /roh_data/filtered/fineweb-2-filterrobots_roh.jsonl.gz/66488

Communicaziuns Sevgein
Exposiziun dallas ovras da Tarcisi
Cun plascher essan nus sco pleiv e baselgia cumpart dalla exposiziun dad ovras da Tarcisi Cadalbert.
La vernissascha ha liug venderdis, ils 26 da november allas 18 uras en baselgia. Flurina Cavegn vegn a dar ina introducziun en las ovras.
Dapli informaziuns ein d’anflar en la part generala da quest Fegl parochial sco era sut: www.tarcisi.ch
Vendita d’in clavau
Tenor conclus dalla radunonza da pleiv dils 11 d’avrel 2019 venda la pleiv catolica Sevgein/Castrisch/Riein il clavau a Curschetta cun il regress da 198 m2 sin la parcella 13402.
Cumpraders interessai s’annunzian per plascher cun inoltraziun d’ina offerta a scret entochen la fin da november 2021 tier la pleiv catolica:
Ida Maissen, Curschetta 49B,
7127 Sevgein.
Devoziun pils pignets
Mesjamna, ils 10–11–2021 allas 16 sin plaz scola a Sevgein.
Alice e Natalia envidan alla devoziun che stat sut il motto «Da viadi cugl aunghel pertgirader».
Ils affons ein envidai da prender cun els lur vehichels ed utensils da sport.
Ministrants
Duront il suentermiezdi da ministrants il settember han ils affons ornau in toc dad ina cumbiniala e decorau quella cun ina foto persunala. La cumbiniala sepresenta oradem baselgia. Engraziel a tuttas ministrantas ed a tuts ministrants per lur survetsch.